קליעים מעל ברודוויי

קליעים מעל ברודוויי (באנגלית: Bullets over Broadway) הוא סרט קומדיה שחורה/פשע משנת 1994 שביים וודי אלן. את התסריט כתב אלן יחד עם דאגלס מקגרת'. בסרט מככבים אנסמבל של שחקנים הכולל את ג'ון קיוזאק, דיאן ויסט, צ'אז פלמינטרי, ג'ניפר טילי ועוד. הסרט היה מועמד לשבעה פרסי אוסקר, לרבות עבור התסריט המקורי הטוב ביותר (אלן ומקגרת'), הבמאי הטוב ביותר (אלן), ושחקן המשנה ושחקנית המשנה הטובים ביותר (פלמינטרי וטילי בהתאמה). עבורה הופעתה בסרט זה, ויסט זכתה בפרס האוסקר לשחקנית המשנה הטובה ביותר, השני בקריירה שלה (זכייתה הקודמת באוסקר הייתה גם כן בסרט של אלן - "חנה ואחיותיה" משנת 1986). בשנת 1928, דייוויד שיין (ג'ון קיוזאק) הוא מחזאי צעיר אידיאליסט שהגיע לאחרונה לניו יורק ומנסה לפרוץ בברודוויי. כדי לזכות במימון למחזהו, "אלוהי אבותינו" (God of Our Fathers), הוא נאלץ ללהק את השחקנית אוליב ניל (ג'ניפר טילי), בת-זוגו של גנגסטר שמממן את ההפקה. אוליב תובענית וחסרת כישרון, אך שומר הראש שמתלווה אליה, הגנגסטר צ'יץ' (צ'אז פלמינטרי), מתגלה כגאון, שללא הרף מסייע לדייוויד עם רעיונות מצוינים לשכתוב המחזה שלו. בעוד השחקנים מתכוננים לערב הבכורה, שיין הולך ומסתבך, מייחס לעצמו את השכתובים של צ'יץ', בוגד בבת-זוגו אלן (מרי-לואיז פרקר) עם השחקנית הראשית של ההצגה שלו הלן סינקלייר (דיאן ויסט), ומתקשה להתמודד עם השחקן הראשי, ורנר פרסל (ג'ים ברודבנט), אכלן כפייתי שבעצמו מנהל רומן - עם אוליב - ובכך מסכן את ההפקה כולה. הסרט צולם, בין השאר בדירת דופלקס בקומה ה-22 של בניין טיודור סיטי פלייס 5 שבמנהטן. יש הסוברים כי שמו של הסרט הוא הומאז' למערכון באותו הסרט מתוכנית הטלוויזיה של סיד סיזר משנות ה-50; אחד התפקידים הראשונים של וודי אלן בטלוויזיה היה כתיבה עבור תוכניות ספיישל של סיזר, אחרי שתוכניתו הקבועה ירדה מלוח השידורים. סרט זה כולל את הופעתה הקולנועית האחרונה של בנאי ונוטה. אלן ליהק אותה לתפקיד קמאו כפטרון התיאטרון. היא נפטרה מסרטן ריאות זמן קצר לאחר צאתו של הסרט לאקרנים. "קליעים מעל ברודוויי" זכה לביקורות חיוביות מצד מבקרי הקולנוע. על פי אתר האינטרנט Rotten Tomatoes, ‏96% מהביקורות על הסרט היו חיוביות, כאשר על פי דעת הרוב, הסרט הוא "קומדיה משעשעת על מאחורי הקלעים ... הכתיבה והבימוי השנונים ביותר של וודי אלן בתקופה המאוחרת". ג'נט מסלין מהניו יורק טיימס תיארה את הסרט כ-"קומדיה קלה, אנרגטית ... בדיוק סוג הפארסה השנונה ש[אלן] תמיד עשה הכי טוב". טוד מקארתי מוראייטי כינה את הסרט "קומדיה על מאחורי הקלעים, המבוססת על צילומי מלודרמת-פשע בתקופת חוק יובש והסתבכויות רומנטיות אסורות", וכתבה כי "בתערובת זו בין עסקי השעשועים לבין העולם התחתון, סרט זה משלים היטב את "דני רוז האיש מברודוויי" של אלן, ומשעשע באותה המידה". רוג'ר איברט מהשיקגו סאן-טיימס שיבח את הסרט וציין את הדמיון בינו לבין "סרט רציני יותר של אלן, פשעים ועבירות קלות, בו אדם ביצע רצח והצליח איכשהו כמעט להצדיק את זה. הנה הצד הקומי של אותו המטבע. הסרט מצחיק מאוד ... וגם, באופן מפתיע, קשוח". אלן עיבד את הסרט כלמחזמר להיטים, ששמו "קליעים מעל ברודוויי: המחזמר". סוזן סטרומן הייתה הבמאית והכוריאוגרפית של המחזמר, בהפקת ג'וליאן שלוסברג ואחותו הצעירה של אלן לטי ארונסון, עם מוזיקה ושירים של שנות ה-20 ושנות ה-30 מתוך ספר השירים האמריקאי הגדול. המחזמר הוצג בבכורה בברודוויי בתיאטרון סנט ג'יימס ב-10 באפריל 2014.‏ הקראה של המחזמר נערכה ביוני 2013.‏ צוות השחקנים כלל את זאק בראף בתפקיד דייוויד שיין, ברוקס אשמנסקאס, בטסי וולף, לני וולפה ווינסנט פסטור. מרין מצי כיכבה בתפקיד הלן סינקלייר, וקארן זימבה הופיעה בתפקיד עדן ברנט. גלן קלי, המנהלת המוזיקלית, עיבדה וכתבה מילים נוספות לשירים, לרבות "Tain't Nobody's Bus'ness",‏ "Running Wild",‏ "Let's Misbehave"‏ ו-"I Found A New Baby".‏ המחזמר ירד ב-24 באוגוסט 2014, לאחר 156 הופעות ו-33 הצגות הרצה. "קליעים מעל ברודוויי", במסד הנתונים הקולנועיים IMDb (באנגלית) "קליעים מעל ברודוויי", באתר נטפליקס "קליעים מעל ברודוויי", באתר AllMovie (באנגלית) "קליעים מעל ברודוויי", באתר Rotten Tomatoes (באנגלית) "קליעים מעל ברודוויי", באתר Box Office Mojo (באנגלית) "קליעים מעל ברודוויי", באתר אידיבי "קליעים מעל ברודוויי", במסד הנתונים הקולנועיים KinoPoisk (ברוסית) Barbanel, Josh. "Selling a Tudor City Treasure", The Wall Street Journal, March 18, 2012 "Bullets Over Broadway", באתר ביקורות הסרטים Rotten Tomatoes (באנגלית) Maslin, Janet (30 בספטמבר 1994). "Film Festival Review; Allen's Ode to Theater and, as Always, New York". The New York Times. נבדק ב-20 בספטמבר 2015. {{cite web}}: (עזרה) McCarthy, Todd (6 בספטמבר 1994). "Review: 'Bullets Over Broadway'". Variety. נבדק ב-20 בספטמבר 2015. {{cite web}}: (עזרה) Ebert, Roger (28 באוקטובר 1994). "Bullets Over Broadway". Chicago Sun-Times. נבדק ב-20 בספטמבר 2015. {{cite web}}: (עזרה) Rooney, David (14 ביוני 2012). "Susan Stroman to Shepherd Woody Allen's 'Bullets Over Broadway' to Stage". Hollywood Reporter. נבדק ב-14 באוגוסט 2012. {{cite news}}: (עזרה) Hetrick, Adam. "The Verdict: Critics Review Woody Allen Musical 'Bullets Over Broadway'" (אורכב 23.06.2014 בארכיון Wayback Machine) playbill.com, April 10, 2014 Hetrick, Adam. "With Reading Underway, Woody Allen Musical 'Bullets Over Broadway' Will Test Legs in Fall Lab" (אורכב 06.09.2013 בארכיון Wayback Machine) Playbil, June 12, 2013 Hetrick, Adam. "Zach Braff, Brooks Ashmanskas, Betsy Wolfe, Vincent Pastore Set for 'Bullets Over Broadway', Opening in April 2014" (אורכב 05.09.2013 בארכיון Wayback Machine) Playbill, June 27, 2013 Hetrick, Adam. "Marin Mazzie Lands Coveted Leading Role in Woody Allen Musical 'Bullets Over Broadway' " (אורכב 10.01.2014 בארכיון Wayback Machine) playbill.com, December 5, 2013 Hetrick, Adam. "Karen Ziemba Joins Woody Allen's 'Bullets Over Broadway'; Casting Now Complete" (אורכב 10.01.2014 בארכיון Wayback Machine) playbill.com, January 9, 2014 Gans, Andrew and Hetrick, Adam. "Curtain Comes Down on Woody Allen Musical Bullets Over Broadway " (אורכב 26.08.2014 בארכיון Wayback Machine) playbill.com, August 24, 2014